Иракли Кобахиӡе, Қырҭтәыла аҧыза-министр иаҳасаб ала, раԥхьаӡатәи аиҳабыра реилатәара мҩаԥигоит.
Иракли Кобахиӡе аиҳабыра реилатәараҿ Иракли Ӷарибашвили иҭабуп ҳәа иаиҳәан, акадртә ԥсахрақәак дрыхцәажәеит
Кобахиӡе акадртә ԥсахрақәак дрыхцәажәеит.
“Иаха Қырҭтәыла аиҳабыра реилазаашьа ҿыц аилатәара мҩаԥысуеит. Ақәҿиарақәа шәзеиӷьасшьар сҭахуп. Иҳаҩсыз ашықәсқәа рзы шәҽалархәрала атәыла аҿиара аус аҿы иҟаҵаз рацәоуп, ари азы иҭабуп ҳәа шәасҳәар сҭахуп. Иара убас иҭабуп ҳәа иасҳәоит Иракли Ӷарибашвили.
Ауаажәлар акадртә аиҭакрақәак атәы расҳәар сҭахуп. Ишыжәдыруа ала, Аԥыза-министр актәи ихаҭыԥуаҩ, Қырҭтәылa Аекономикеи ишьaқәгылоу aҿиaреи рминистр Леван Давиҭашвили иоуп, Аԥыза-министр ихаҭыԥуаа – Қырҭтәылa акультуреи аспорти рминистр Ҭеа Ҵулукиании Қырҭтәылa aтәылaхьчaрa министр Иракли Чиқовании. Иара убас, Аиҳабыра русмҩаҧгарҭаҿы иҟоу Астратегиатә коммуникациақәа рзы адепартамент дахагылоит Миша Ԥеиқришвили. Шәыззегьы ақәҿиарақәа ишәзеиӷьасшьоит”, – иҳәеит Иракли Кобахиӡе.